CELEX: 52012PC0646
Language: hu
Date: 2012-11-09
Title: Javaslat A TANÁCS HATÁROZATA a Tádzsik Köztársaságnak a Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül képviselendő európai uniós álláspont meghatározásáról

|
			
		
		
		52012PC0646
		
			Javaslat A TANÁCS HATÁROZATA a Tádzsik Köztársaságnak a Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül képviselendő európai uniós álláspont meghatározásáról /* COM/2012/0646 final - 2012/0308 (NLE) */
			
				
		
		
			
			   	INDOKOLÁS
I. BEVEZETÉS
Befejező szakaszba érkeztek a
Kereskedelmi Világszervezet (WTO) tagjai és a Tádzsik Köztársaság közötti
tárgyalások, melyek a Tádzsik Köztársaságnak a szervezethez történő
csatlakozására vonatkozó feltételekre irányultak. Ezt 11 évig tartó
tárgyalássorozat előzte meg, amely akkor kezdődött, amikor a Tádzsik
Köztársaság 2001-ban benyújtotta a WTO-hoz való csatlakozás iránti kérelmét.
A Tádzsik Köztársaság csatlakozására vonatkozó
feltételek jóváhagyásáról tanácsi határozat szükséges, mielőtt azt az EU
hivatalosan támogatni tudná a WTO-ban.
A csatlakozási feltételek összefoglalása az
alábbiakban olvasható.
II. A TÁDZSIK KÖZTÁRSASÁGNAK A WTO-HOZ
TÖRTÉNŐ CSATLAKOZÁSÁT SZABÁLYOZÓ FELTÉTELEK ÁGAZATONKÉNTI ÖSSZEFOGLALÁSA
Kötelezettségvállalások listája
Tádzsikisztán kötelezettségvállalásainak a
csatlakozáskor alkalmazandó listája tekintetében a végleges lekötött vámtételek
átlaga 7,5 %.
A mezőgazdasági termékek esetében a
végleges lekötött vámtételek 8,6%-os átlagértéke valamivel magasabb az ipari
termékekre megállapított 7%-nál. 
A végleges lekötött vámtételeket Tádzsikisztán
a csatlakozástól számított 5 éven belül alkalmazni fogja. 
Az ilyen
átlagértékeket mutató vámszintek kellőképpen indokoltak a tádzsik gazdaság
esetében, annak kis mérete miatt és mivel az ország tengerparttal nem
rendelkezik. A korábbi uniós gyakorlat szerint a hasonló méretű gazdaságok
esetében az ilyen mértékű vámszinteket indokolt voltuk miatt elfogadták.
Ipari termékek 
–              
A nem mezőgazdasági termékekre vonatkozó végleges
lekötött vámtételek átlaga 7%.
–              
A végleges lekötött vámtarifák a lábbelik és a
textilek esetében a legmagasabbak: a lábbelikre vonatkozó átlagérték 20%, a
csúcsérték 30%, a textilek esetében az átlagérték 10%, a csúcsérték pedig 30%.
–              
Tádzsikisztán csatlakozik az információtechnológiai
megállapodáshoz (ITA), és következésképpen 5 éven belül fokozatosan megszünteti
az ITA termékekre vonatkozó vámtételeket. 
Mezőgazdasági termékek 
–              
A mezőgazdasági termékekre vonatkozó végleges
lekötött vámtételek átlaga 8,6%.
–              
A mezőgazdasági termékek esetében a
csúcsértékek kellőképpen indokoltak: 23% a friss paradicsom és bizonyos
más friss zöldségek esetében, a sajt és a dohány esetében 15%, illetve
valamivel 15% felettiek. 
Szolgáltatások 
Figyelembe véve az ország gazdaságának
méretét, Tádzsikisztán szolgáltatásokra vonatkozó konkrét
kötelezettségvállalásainak listája teljes mértékben kielégítő.
Tádzsikisztán a szolgáltatási ágazat számos területére – többek között a
szakmai, a számítástechnikai, a K+F, a bérleti/lízing- és egyéb üzleti
szolgáltatásokra, a kommunikációs szolgáltatásokra (postai és telekommunikációs
szolgáltatások), az építőipari, a forgalmazási, a magánoktatási, a
környezetvédelmi, a pénzügyi (biztosítási és banki), az egészségügyi, az
idegenforgalmi, a szórakoztatással kapcsolatos és a szállítási szolgáltatásokra
– kiterjedő, a piacra jutásra és a nemzeti elbánásra vonatkozó
kötelezettségvállalásokat fog tenni.
Jegyzőkönyvbe foglalt
kötelezettségvállalások
A csatlakozási folyamat végső, többoldalú
szakaszában a WTO tagjai igyekeztek közösen biztosítani, hogy Tádzsikisztán
kereskedelmi törvényei és intézményei alapvetően összhangba kerüljenek a
WTO szabályaival és megállapodásaival, kiemelve ezeket a csatlakozási
jegyzőkönyvben és a munkacsoport jelentésében. Az EU számára a
következő témakörök különösen fontosak:
Állami tulajdon, privatizáció és állami
kereskedelmi vállatok 
Tádzsikisztánban a csatlakozás időpontjától
az állami kereskedelmi vállalatok (köztük az állami tulajdonban lévő és az
állami irányítású vállalatok, a különleges vagy kizárólagos előjogokkal
rendelkező vállalatok, valamint a központosított állami vállalatok)
kizárólag kereskedelmi megfontolások alapján végzik beszerzéseiket és
eladásaikat; ez alól kivételt csak a kormány saját felhasználására, illetve
fogyasztására irányuló beszerzések és eladások jelenthetnek majd. Tádzsikisztán
megerősítette továbbá, hogy a szokásos üzleti gyakorlattal összhangban
ezek az állami kereskedelmi vállalatok lehetőséget fognak biztosítani a
többi tagállam vállalatainak arra, hogy versenyezzenek a tádzsik állami
vállalatoktól való beszerzésekben, illetve az azok részére történő
értékesítésekben való részvételért. Azok az anyagokra vonatkozó
exportkorlátozások, amelyek célja, hogy biztosítsák a belföldi feldolgozóipar
számára ezen anyagokból az alapvető mennyiségeket, nem fogják sem az adott
belföldi iparág exportjának növelését, sem az iparág védelmének megerősítését
szolgálni.
Kereskedelmi jogok
Tádzsikisztán a csatlakozás időpontjától
jogot biztosít a természetes vagy jogi személyek számára, függetlenül azok
Tádzsikisztán területén való tartózkodásától vagy beruházásától, hogy az
értékesítési folyamat bármely szakaszában a Tádzsikisztánba importálható
termékek bejegyzett importőrei legyenek. Tádzsikisztán a csatlakozás
időpontjától kezdve teljes körű, mindennemű megkülönböztetéstől
és kizárólagossági kikötéstől mentes import- és exportjogokat biztosít. A
cégjegyzékbe való felvétel, illetve az import- és exporttevékenység folytatása
iránti kérelmek követelményei kizárólag vám- és adóügyi célokat szolgálnak majd,
a Tádzsikisztán területén belüli beruházás azoknak feltételeként nem szabható,
emellett nem jogosítanak fel az országon belüli forgalmazásra, és nem
képezhetnek kereskedelmi akadályt.
Információtechnológiai megállapodás (ITA)
Az ITA eljárásokkal összhangban a Tádzsik
Köztársaság az ITA Bizottság elé terjesztette jóváhagyásra ITA ütemtervét, hogy
WTO-taggá válásakor csatlakozhasson az információtechnológiai megállapodáshoz.
Vámérték-megállapítás
A csatlakozás időpontjától Tádzsikisztán
alkalmazza a vámérték-megállapításra, többek között az áruk alulértékelésének
megelőzésére vonatkozó törvényeit, rendeleteit és gyakorlatait a
WTO-megállapodással – ideértve az 1994. évi GATT-egyezmény I. cikkével, az
1994. évi GATT-egyezmény VII. cikkének és I. mellékletének (Értelmező
megjegyzések) végrehajtásáról szóló WTO-megállapodással – összhangban. 
Kiviteli vámok
Tádzsikisztán átfogó kötelezettségvállalásokat
tett az exportvámok korlátozására vonatkozóan. 
Kormányzati Beszerzési Megállapodás
Tádzsikisztán megerősítette csatlakozási
szándékát a kormányzati beszerzésekről szóló WTO megállapodásához (GPA).
Csatlakozásakor Tádzsikisztán a GPA megfigyelőjévé válik, és a WTO-hoz
való csatlakozását követő egy éven belül benyújtja tagsági iránti
kérelmét, valamint a hatályra vonatkozó ajánlatát.
Polgári légi járművek kereskedelme
A csatlakozáskor Tádzsikisztán a polgári légi
járművek kereskedelméről szóló WTO megállapodás aláírójává válik. 
III. AJÁNLÁS
A Bizottság, mely benyújtja a Tanácshoz
jóváhagyásra a Tádzsik Köztársaságnak a WTO-hoz történő csatlakozására
vonatkozó feltételeket, úgy véli, hogy ezek a feltételek a piaci nyitásra
vonatkozó kiegyensúlyozott és ambiciózus kötelezettségvállalásokat foglalnak
magukban, és jelentős előnyöket biztosítanak majd Tádzsikisztán és a
WTO kereskedelmi partnerei számára egyaránt.
2012/0308 (NLE)
Javaslat
A TANÁCS HATÁROZATA
a Tádzsik Köztársaságnak a Kereskedelmi
Világszervezethez történő csatlakozása tekintetében a Kereskedelmi
Világszervezet Általános Tanácsán belül képviselendő európai uniós
álláspont meghatározásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 218. cikke (9)
bekezdésével összefüggésben értelmezett 91. cikkére, 100. cikkének (2)
bekezdésére és 207. cikkének (4) bekezdésére,
tekintettel az Európai Bizottság javaslatára,
mivel:
(1)       2001. május 29-én a Tádzsik
Köztársaság kormánya benyújtotta a Kereskedelmi Világszervezetet (WTO)
létrehozó Marrakeshi Egyezményhez történő csatlakozás iránti kérelmét az
Egyezmény XII. cikkének megfelelően.
(2)       2001. július 18-án létrejött
a Tádzsik Köztársaság csatlakozásával foglalkozó munkacsoport annak érdekében,
hogy megállapodásra jusson a csatlakozási feltételekről, amelyek a Tádzsik
Köztársaság és valamennyi WTO-tag számára egyaránt elfogadhatók.
(3)       A Bizottság az Unió nevében
tárgyalást folytatott azokról a Tádzsik Köztársaság részéről
teljesítendő, a piacnyitásra vonatkozó átfogó kötelezettségvállalásokról,
melyek eleget tesznek az Unió kéréseinek.
(4)       Ezeket a
kötelezettségvállalásokat ezentúl a Tádzsik Köztársaságnak a WTO-hoz
történő csatlakozásáról szóló jegyzőkönyv tartalmazza.
(5)       A WTO-csatlakozás várhatóan
kedvezően és tartósan hozzájárul a Tádzsik Köztársaság gazdasági
reformfolyamatához és fenntartható fejlődéséhez.
(6)       A csatlakozási
jegyzőkönyvet ezért jóvá kell hagyni.
(7)       A WTO-t létrehozó egyezmény
XII. cikke előírja, hogy a csatlakozás feltételeiről a csatlakozó
tagnak és a WTO-nak meg kell állapodnia, és azokat a WTO részéről a WTO
Miniszteri Konferenciája hagyja jóvá. A WTO-t létrehozó egyezmény IV. cikkének
(2) bekezdése előírja, hogy a Miniszteri Konferencia ülései közötti
időszakokban ez utóbbi feladatait az Általános Tanács látja el.
(8)       Ennek megfelelően az
Unió által a WTO Általános Tanácsán belül Tádzsikisztán WTO-csatlakozása
tekintetében képviselendő álláspontot meg kell határozni,
ELFOGADTA EZT A HATÁROZATOT: 
1. cikk
Az Európai Unió által a Kereskedelmi
Világszervezet Általános Tanácsában a Tádzsik Köztársaság WTO-hoz történő
csatlakozása tekintetében képviselendő álláspont: a csatlakozás
jóváhagyása.
2. cikk
Ez a határozat az elfogadásának napján lép
hatályba. 
Kelt Brüsszelben,
-án/-én.
                                                                       a
Tanács részéről
                                                                       az
elnök